Sura 57.
<s>S  u  r  a   LVII
Kur'an časni(Tomislav Dretar)
Religija</s>

<s>Ž  e  lj  e  z  o</s>

<s>U ime Allaha:
Onog koji čini milosrđe,
Milosrdnog.</s>

<s>1	Ono što je u nebesima i na zemlji
	  slavi hvalospjeve Allahu  ,
	On je Svemogući, Mudri.</s>

<s>2	Kraljevstvo nebesa i zemlje njemu pripada.</s><s>On oživljava i usmrćuje,
	  on je nadmoćan nad svakom stvari.</s>

<s>3	On je Prvi i posljednji.</s><s>Onaj koji je vidljiv i onaj koji je skriven.</s><s>On poznaje savršeno svaku stvar.</s>

<s>4	On je taj
	koji je stvorio nebesa i zemlju u šest dana.</s><s>Po tome on je u slavi zasjeo na Prijestolje.</s>

<s>On poznaje ono što prodire u zemlju
	i ono što iz nje izlazi;
	ono što se spušta s neba i što se u njega uspinje.</s><s>Gdje god da budete, on je s vama.</s><s>Allah savršeno vidi ono što vi činite.</s>

<s>5	Kraljevstvo nebesa i zemlje njemu pripadaju.</s><s>Svaka stvar vraća se Allahu  .</s>

<s>6	On čini da noć prodire u dan,
	i on čini da dan prodire u noć.</s><s>On savršeno poznaje sadržaj srca.</s>

<s>7	Vjerujta u Allaha i njegovog Poslanika   .</s><s>Dajite u milostinju
	ono što vam je on dao na raspolaganje.</s>

<s>Oni koji, među vama, budu vjerovali
	i koji budu davali milostinju,
	primiće veliku naknadu.</s>

<s>8	Zašto vi ne vjerujete u Allaha,
	kad vas Poslanik  poziva
	vjerovati u vašeg Gospodara?</s>

<s>On je uistinu sklopio savez s vama,
	ako ste vi vjerujući.</s>

<s>9	On je taj koji je svome sluzi
	  otkrio jasne Znakove
	da vas iz tmine izvede na svjetlost.
	– Allah  je dobar i milosrdan prema vama –</s>

<s>10	Zašto vi svoja dobra ne trošite
	  na putu Božjem,
	kad naslijedstvo nebesa i zemlje
	  vraća se Allahu  ?</s>

<s>Vi niste svi slični:
	ima ih među vama koji su potrošili svoja dobra
	i koji su se borili prije pobjede,
	dok su drugi čekali
	  s poklanjanjem svojih dobara
	i ulaskom u boj,
	kad pobjeda već bijaše odnesena.</s><s>Prvi su uzdignutiji za više stupnjeva
	  iznad drugih.</s><s>Allah svima obećaje vrlo lijepu nagradu;
Allah je savršeno obaviješten o onome što vi činite.</s>

<s>11	Onaj koji Allahu   učini dobar zajam,
Allah će mu vratiti u izobilju,
12	na Dan kad ćeš ti vidjeti vjernike i vjernice
	  kojima će predhoditi s desne strane njihova svjetlost:
	« Evo jedne dobre vijesti za vas, danas,
	Vrtovi gdje teku potoci;
	vi ćete  tu boraviti kao besmrtnici;
	to će biti sreća bez granica. »</s>

<s>13	Na Dan kad će ljudi i žene licemjeri 
	reći vjerujućima:
	« Čekajte nas,
	da mi uzmemo od vaše svjetlosti »,
	njima će biti rečeno:
	« Počnite tražiti svjetlost! »</s>

<s>Jedan snažni zid  s probijenim jednim vratima
	  biće dignut između njih,
	unutra će se nalaziti milosrđe,
	dok će izvana i nasuprot,
	  nalaziti se kazna.</s>

<s>14	Licemjeri će vikati vjerujućima:
	« Nismo li mi bili s vama? »</s>

<s>Ovi će odgovoriti:
	« Da!</s><s>Vi ste bili zavedeni sami od sebe,
	vi ste oklijevali i spletkarili;
	vaše su vas žudnje zaslijepile
	sve do časa kad je Zapovijed  Allahova stigla;
	zavodnik vas je prevario glede Allaha. »</s>

<s>15	Danas, više se ne prima otkupnina,
	ni od vas, ni od nevjernika.</s><s>Vaše sklonište je Vatra;
	on je vaš neodvojiti pratitelj. »
	– Kojeg li omraženog svršetka! –</s>

<s>16	Nije li došao čas
	 za srca vjerujućih
	da se ponize očekujući Allahovu Opomenu
	i ono što je sišlo iz Istine
	i da ne sliče više 
	onima koji bijahu nekada primili Knjigu?</s>

<s>Oni su proveli dugo vremena;
	njihova srca otvrdnuše.</s><s>Mnogi od njih bijahu izopačeni.</s>

<s>17	Znajte da Allah  čini da mrtva zemlja nanovo oživi.</s><s>Mi smo vama objasnili Znakove.</s><s>Možda ćete  vi rasumjeti!</s>

<s>18	Ljudima i ženama koji dijele milostinju,
	onima koji daju plemeniti zajam Allahu  ,
        Allah će vratiti u izobilju;
	oni će primiti velikodušnu nagradu.</s>

<s>19	Pravednici su oni koji vjeruju u Allaha
	  i u njegove proroke;
	oni su svjedoci u nazočnosti svojeg Gospodara;
	oni će primiti svoju naknadu i svoju svjetlost.</s>

<s>Oni koji budu bili nevjernici
	i koji budu držali naše Znakove za laži
	  biće gosti Pećnice.</s>

<s>20	Znajte da život ovog svijeta
	jest samo jedna igra, zabava,
	isprasni ukras, boj taštine između vas,
	suparništvo u obilju Bogatstava i djece.</s>

<s>On je sličan padalinama vode:
	raslinje koje one podignu godi nevjernicima,
	potom ono uvene.</s><s>Ti ga vidiš žutjeti
	a potom ono postane suho i lomljivo.</s>

<s>Naći će se, u posljednjem životu,
	strašna kazna
	ili pak oprost Allahovi 
	sa zadovoljštinom.</s>

<s>Život ovog svijeta
	samo je kratkotrajno i varljivo uživanje.</s>

<s>21	Pohitite prema oprostu svojeg Gospodara,
	i prema Vrtu prostranom poput neba i zemlje,
	pripremljenog za one koji budu vjerovali
	u Allaha i njegove proroke.</s>

<s>Takva je milost  Allahova!</s><s>On ju daje kome on hoće.</s><s>Allah je Gospodar neizmjerljive milosti!</s>

<s>22	Nikakva pokora ne dostiže ni zemlju ni vas same,
	a da to nije zapisano u Knjizi,
	prije nego li je stvoreno.</s><s>Evo što je Allahu   lako.</s>

<s>23	To je tako
	da vi ne biste bili očajni
	gubeći ono što vam izmiče
	i da vi ne biste skakali od veselja
	zbog onoga što vam je dano.</s>

<s>Allah ne voli drznike pune taštine,
24	i škrtce koji nalažu lakomost ljudima.</s>

<s>Nek onaj koji okrene leđa zna
	da Allah  dostaje samom sebi
	i da je dostojan hvalospjeva!</s>

<s>25	Mi smo poslali svoje proroke
	s nedvojbenim dokazima.</s>

<s>Mi smo spustili s njima
	Knjigu i vagu
	da bi ljudi bili pravični.</s>

<s>Mi smo spustili željezo
	koje sadržava za čovjeka
	strašno zlo i koristi,
	da bi Allah , u svojoj tajnovitosti, poznao
	onoga koji će mu pomagati, njemu i njegovim prorocima.
	– Allah  je silan i moćan –</s>

<s>26	Mi smo poslali Nuh  a i Ibrahim  a
	i uspostavili smo, kod njihovih potomaka,
	proročanstvo i Knjigu.</s><s>Neki od njih biše dobro usmjereni,
	ali većina ih bi izopačena.</s>

<s>27	Mi smo zatim njihovim slijedom poslali 
	naše druge proroke
	i mi smo poslali k njima, Isa a.s. a, sina Maryamin og.</s>

<s>Mi smo njemu dali Evanđelje.</s><s>Mi smo postavili
	u srca onih koji ga slijede
	blagost, samilost
	a samostanski život koji su oni uspostavili
	– mi im ga nismo propisali –
	podstaknut jedino
	traganjem da se udovolji Allahu  .</s><s>Ali oni ga nisu sprovodili
	kao što su to trebali činiti.</s><s>Mi smo dali njihovu nagradu
	onima među njima koji su vjerovali,
	dok je mnogo među njima onih koji su izopačeni.</s>

<s>28	O vi vjerujući!</s><s>Bojte se Allaha!</s><s>Vjerujte u njegovog Poslanika   
	da bi vam Allah  dao
	dvostruki dio svojeg milosrđa,
	da vam dodijeli
	svjetlost u kojoj ćete  hoditi
	i da vam oprosti,
	– Allah  je onaj koji oprašta,
	on je milosrdan –</s>

<s>29	Da bi ljudi znali
	da ne mogu u ničemu
	raspolagati milošću Božjom.</s><s>Da, milost je u ruci Božjoj;
	on ju daje kome on hoće.</s><s>Allah je Gospodarar neizmjerljive milosti.</s>

